open-index/open-wikipedia-markdown huggingface dataset:
Humalat

**Humalat** eli **köynnöshumalat** (*Humulus*) on hamppukasvien heimoon kuuluva kasvisuku. Sukuun kuuluu seitsemän lajia.

Suvun lajeista humala (*Humulus lupulus*) kasvaa Euroopassa, läntisessä Aasiassa sekä Pohjois-Amerikassa. Japaninhumalaa (*Humulus japonicus*, syn. *Humulus scandens*) tavataan puolestaan itäisessä Aasiassa. Lajeista Suomessa tavataan ainoastaan humalaa, jota tavataan paikoitellen napapiirin korkeudelle asti sekä muutamilla paikoilla pohjoisempanakin.

Humalaa käytetään köynnöstävänä koristekasvina sekä oluen ja siman valmistuksessa.

## Lajeja
* *[[Humulus americanus]]*
* *[[Humulus cordifolius]]*
* *[[japaninhumala|Humulus japonicus]]* – japaninhumala (syn. *Humulus scandens*)
* *[[humala|Humulus lupulus]]* – humala eli salkohumala
* *[[Humulus yunnanensis]]*

## Lähteet

## Aiheesta muualla
* Suomen Lajitietokeskus: Humalat (köynnöshumalat) – ''Humulus''
* Finto: Kassu – Kasvien suomenkieliset nimet: Humalat (''Humulus'')
* United States Department of Agriculture (USDA): ''Humulus'' 
* Flora of China: ''Humulus''
Manfred Kurzer

**Manfred Kurzer** (s. 10. tammikuuta 1970 Berliini) on saksalainen ampuja, maailmanmestari ja olympiavoittaja.

Kurzer voitti Ateenassa 2004 olympikultaa 10 m olympiakiväärillä tuloksella 682,4 (590 + 92,4). Lisäksi hän on voittanut kaksi henkilökohtaista MM-kultaa 10 m liikkuvassamaalissa Moskovassa 1990 ja Milanossa 1994, sekä joukkuemestaruuden samassa lajissa Lahdessa 2002. Lisäksi hänellä on useita himmeämpiä MM-mitaleja.
## Lähteet
*Profiili ISSF Newssissä
*ISSF:n tietokanta
Bernhard Schmidt

**Bernhard Voldemar Schmidt** (30. maaliskuuta 1879 Naissaari, Viro – 1. joulukuuta 1935 Hampuri, Saksa) oli virolainen optikko, joka tunnetaan erityisesti kehittämästään Schmidt-kamerasta.

Schmidtin isä oli saksalainen ja äiti ruotsalainen. Schmidt toimi eri tehtävissä, kuten valokuvaajana ja lennättimen hoitajana, kunnes aloitti Göteborgissa optiikan opinnot. Vuonna 1901 hän siirtyi opiskelemaan Jenan lähistölle Mittweidaan. Vähän myöhemmin hän perusti oman optiikan työpajan. Schmidtin valmistama korkeatasoinen optiikka sai tunnustusta. Tehdessään 15-vuotiaana kokeita ruudilla hän menetti oikean kätensä, joka jouduttiin amputoimaan. Hän työskenteli silti mieluiten yksin ja valmisti peilejä hämmästyttävän nopeasti. Hampurin observatorion johtaja Schorr sai kuitenkin Schmidtin suostutelluksi muuttamaan 1926 observatorioon. Siellä Schmidt kehitti tunnetuimman keksintönsä Schmidt-kameran, jonka teorian hän esitti 1931 lehdessä Zentralzeitung für Optik. Muuten hän julkaisi tuloksiaan äärimmäisen niukasti.

## Lähteet
* 
* Kross, Jaan. *Vastatuulen laiva*. WSOY 1990. 

## Aiheesta muualla
Kansainvälinen järjestö

**Kansainvälinen järjestö** tarkoittaa järjestöä, joka muodostuu monista erimaalaisista jäsenistä. Usein termillä viitataan valtioiden hallitusten välisiin organisaatioihin (*intergovernmental organisation*, IGO), mutta jäseninä voivat toimia myös erimaalaiset yksilöt, jolloin puhutaan kansalaisjärjestöistä (*non-governmental organisation*, NGO).

Järjestöjen tavoitteet voivat olla moninaiset. Kansainvälisten valtioidenvälisten järjestöjen tavoitteena voi olla jäsenmaiden välinen yhteistyö ja niiden etujen ajaminen. Kuitenkin esimerkiksi Yhdistyneet kansakunnat (YK) pyrkii työskentelemään kaikkien kansojen hyvinvoinnin edistämiseksi. NGO:t pyrkivät usein muokkaamaan yleistä mielipidettä tai ajamaan jäsentensä asiaa.

## Katso myös
* Luettelo kansainvälisistä järjestöistä

## Aiheesta muualla
Christopher Priest

**Christopher Mackenzie Priest** (14. heinäkuuta 1943 – 2. helmikuuta 2024) oli englantilainen kirjailija. Hän on julkaissut kymmenkunta romaania, kolme novellikokoelmaa sekä muita kirjoja, kuten elämäkertoja ja lasten tietokirjoja. Priest on voittanut World Fantasy Awardin ja James Tait Black Memorial -palkinnon, ollut neljä kertaa Hugo-ehdokkaana, ja vuonna 2001 hän sai Prix Utopia -palkinnon elämäntyöstään fantasiakirjallisuuden parissa. Priestiltä on suomennettu romaanit *Fuuga synkälle saarelle* (1972) ja *Käänteismaailma* (1974). Elokuva *[[The Prestige]]* perustuu hänen samannimiseen romaaniinsa.

Priestin myöhemmän, usein kypsemmäksi sanotun vaiheen romaanit ovat tyyliltään hillittyjä, ja ne vaativat tarkkaa lukemista. Ensimmäinen tämän tyylinen teos on *A Dream of Wessex* (1977). Romaanit *The Affirmation* (1981) ja *The Glamour* (1984) ovat kirjallisesti kunnianhimoisia teoksia, jotka eivät ole enää selvästi tieteiskirjallisuutta. Niitä on luonnehdittu sisäänpäin kääntyneiksi teoksiksi, joissa pohditaan kirjailijuutta ja kirjoittamista.

## Lähteet

## Aiheesta muualla
* Christopher Priestin kotisivut. 
* Harri Haarikko: Käänteismaailma. Aikakone 2/1989.
* Christopher Priest – Science fiction -kirjailija ilman genreä . Osa Tähtivaeltaja 4/2004:n artikkelista.
* Inverted World. SF and Fantasy Masterworks Review 26.8.2010. 
*
Alexandre Lippmann

**Alexandre Lippmann** (11. kesäkuuta 1881 – 23. helmikuuta 1960) oli ranskalainen miekkailija, joka kilpaili kalvalla.

Lippmann voitti Lontoon olympialaisista 1908 kultaa joukkuekilpailusta ja hopeaa henkilökohtaisesta kilpailusta. Antwerpenistä 1920 hän sai pronssia joukkuekilpailusta ja hopeaa henkilökohtaisesta. Hän voitti vielä Pariisista 1924 kultaa joukkuekisasta.

## Lähteet
Michael Anti

**Michael Anti** (s. 2. elokuuta 1964 Orange) on yhdysvaltalainen kivääriampuja.

Michael Anti saavutti olympialaisissa Ateenassa 2004 50 m pienoiskiväärin kolmen asennon kilpailussa hopeaa tuloksella 1263,1 (1165+98,1). Hän ampui parhaimman finaalituloksen ja jäi vain 1,4 pisteen päähän voittaneesta Jia Zhanbosta, mutta pronssia saavuttanut Christian Planer eroa oli vain vaivaiset 0,3 pistettä.

Anti on saavuttanut myös kaksi joukkuehopeaa ja joukkuepronssia. Ensimmäinen tuli Caracaksesta 1982 50 m pienoiskiväärin polvia asennon pronssia. Kaksi hopeaa tuli Lahdesta 2002 50 m pienoiskiväärin 3 asentoisesta ja 300 m kiväärin 3 asentpoisesta.
## Lähteet
*Profiili ISSF Newsissä
*ISSF:n tietokanta
Ebrahim Javadi

**Ebrahim Javadi** (persiaksi **ابراهیم جوادی**) (s. 28. kesäkuuta 1943 Qazvin) on iranilainen entinen vapaapainija.

Javadi voitti 48 kilon sarjan olympiapronssia Münchenistä 1972. Maailmanmestaruuden hän on voittanut kolme kertaa 48 kilon sarjassa ja kerran 52 kilon sarjassa. Aasianmestaruus-kisoista Javadi on voittanut kerran kultaa 48 ja 52 kilon sarjassa.
Utahin bolidi 1972

**Utahin bolidi 1972** oli päivällä kirkkaana näkynyt jättimäinen tähdenlento eli bolidi, jonka aiheuttanut pienehkö taivaankappale kimposi ilmakehästä 57&nbsp;km:n korkeudesta 10. elokuuta 1972 kello 20.29 UTC. Kappale kimposi ilmakehästä, koska se saapui niin loivassa kulmassa. Ilmiö muistuttaa leipäkiven kimpoamista veden pinnasta. Tutkijoiden mukaan tämän suuren bolidin aiheutti hyvin viistosti ilmakehään saapunut 2–10 m:n läpimittainen meteoroidi, joka aiheutti noin 2&nbsp;km:n läpimittaisen valoilmiön. Meteoroidi liikkui ilmakehässä 100 sekuntia nopeudella 800&nbsp;m/s, jolloin sen on laskettu menettäneen massastaan 1/3–1/2 ilmakehän kitkan aiheuttaman kuumenemisen takia. Kappale kävi 57&nbsp;km:n korkeudessa.

Jos kappale olisi iskeytynyt Maahan jyrkemmässä kulmassa, se olisi todennäköisesti menettänyt kaiken liike-energiansa ylemmässä ilmakehässä ja räjähtänyt kappaleiksi.
Paul Halas

**Paul Halas** (s. 1949 Woking, Iso-Britannia) on englantilainen sarjakuvataiteilija. Opiskeluaikoinaan hän opiskeli lontoolaisessa elokuva-alan koulussa nimeltä *London International Film School* vuosina 1969–1971. Vuodesta 1978 lähtien hän on kuitenkin käsikirjoittanut sarjakuva-tarinoita tanskalaiselle Egmont-yhtiölle. Hänen käsikirjoittamansa sarjakuvat ovat olleet pääosin Aku Ankka-tarinoita, vaikka hän onkin käsikirjoittanut myös monia Mikki Hiiri -tarinoita. Paul Halasin käsikirjoittamia Aku Ankka-tarinoita ovat esimerkiksi seuraavat tarinat:  
 
**Se alkoi pihapuusta* (1998)
**Musiikin armoilla* (1999)
**Mona Ankan hymy* (2000)
**Nykyaikaista rottasodankäyntiä* (2001)
**Takaisin takamaille* (2004)
**Viimeinen suuri tutkimusretki* (2006)
Uwe Potteck

**Uwe Potteck** (s. 1. toukokuuta 1955) on saksalainen pistooliampuja, maailmanmestari ja olympiavoittaja.

Uwe Potteck voitti Montrealissa 1976 olympiakultaa 50 m pistoolilla. Hän voitti myös 10 m ilmapistoolilla maailmanestaruuden Sarajevossa 1991. Lisäksi Potteckillä on useita himmeämpiä MM-mitaleita.
## Lähteet
*Profiili ISSF Newssissä
*ISSF:n tietokanta
Times New Roman

**Times New Roman** on kirjaintyyppi (myös **Times** tai **Times Roman**), jota käytti ensimmäisenä brittiläinen sanomalehti *[[The Times]]* vuonna 1932. Kirjaintyypin suunnitteli Stanley Morison yhdessä Starling Burgessin ja Victor Lardentin kanssa. Kirjaintyyppi suunniteltiin sen jälkeen, kun Morison oli kirjoittanut artikkelin, jossa hän kritisoi *The Timesia* huonosti painetuksi ja väitti, että sen käyttämä kirjasin oli ajastaan jäljessä. Artikkelin julkaisun jälkeen The Times -lehti tilasi Stanley Morisonilta ja Monotype Corporationilta uuden kirjaintyypin. Suunnittelua valvoi Morison ja kirjaimet piirsi Lardent, joka normaalisti kuvitti *Timesin* mainoksia. Morison käytti kirjaintyypin pohjana Plantin-nimistä kirjaintyyppiä, mutta teki siitä mahdollisimman yksinkertaisen ja selkeän. Kun lehden vanhaa kirjaintyyppiä kutsuttiin *Times Old Romaniksi*, uusi sai nimen *Times New Roman*.

Uusi kirjaintyyppi esiintyi The Times -lehdessä ensimmäisen kerran 10. maaliskuuta 1932. Vuosi tämän jälkeen kirjaintyyppiä alettiin myydä eri  kustantamoille. Se yleistyi nopeasti, ja vaikka *The Times* itse ei sitä enää käytäkään, se on edelleen yksi yleisimmistä kirjaintyypeistä. Se on myös yksi kaikkien aikojen tunnetuimmista ja käytetyimmistä fonteista.

Times New Roman kuuluu myös PostScript-kielen vakiofontteihin ja on siten ollut laajasti käytössä työpöytäjulkaisemisessa sitten LaserWriterin julkaisusta vuodesta 1985 lähtien. Se sisältyy myös PDF-tiedostomuodon vakiofontteihin.

Times Roman on niin sanottu pääteviivallinen eli serif-kirjaintyyppi. Muita pääteviivaisia kirjaintyyppejä ovat muun muassa Courier ja Utopia.

## Lähteet
Pål Hembre

**Pål Hembre** (s. 20. huhtikuuta 1963 Molde) on norjalainen pistooliampuja ja maailmanmestari.

Pål Hembre voitti Milanossa 1994 maailmanmestaruuden 25 metrin isopistoolissa tuloksella 588. Barcelonassa 1998 hän saavutti henkilökohtaista hopeaa 25 metrin isopistoolissa ja 25 metrin vakiopistoolissa, sekä joukkuehopeaa 25 metrin isopistoolissa. Hembre oli mukana vielä Lahdessa 2002 voittamassa joukkuehopeaa 25 metrin isopistoolissa ja henkilökohtaista pronssia Münchenissä 2010.

## Olympialaiset

## Lähteet
*
*
*
Giovanni Battaglin

**Giovanni Battaglin** (s. 22. heinäkuuta 1951) on italialainen maantiepyöräilijä, joka voitti vuonna 1981 sekä Italian että Espanjan ympäriajot. Hän oli lisäksi Baskimaan ympäriajon voittaja 1979. 

Ennen vuoden 1981 voittoaan Battaglin oli jo vuonna 1980 sijoittunut Italiassa kolmanneksi.

Battaglin saavutti etappivoittoja myös muissa merkittävissä ajoissa, kuten Katalonian ja Ranskan ympäriajoissa. Ranskan ympäriajossa hän sai jopa *[[Maillot à pois]]*'n vuonna 1979.
Rise and Fall, Rage and Grace

**Rise and Fall, Rage and Grace** on The Offspringin kahdeksas albumi, joka julkaistiin 17. kesäkuuta ja Suomessa 18. kesäkuuta 2008. Albumin tuottajana toimii Bob Rock. Albumin ensimmäinen single on "Hammerhead" ja sen radiosoitto alkoi toukokuun alussa. Yhtye julkaisi kappaleen ladattavaksi omilta internet-sivuiltaan. Levyn ensimmäinen kappale, "Half-truism" kuultiin ensimmäisen kerran Australian Soundwave-festivaaleilla helmikuussa 2008. Albumin rumpalina toimii Josh Freese, vaikkakin keikoilla rumpuja soittaa Pete Parada.

Yhtye julkaisi albumin vapaasti kuunneltavaksi imeem-internetsivustolla 9. kesäkuuta 2008. Albumi ylsi Suomen virallisen listan sijalle 12.

## Kappaleet

## Kokoonpano
* Dexter Holland – laulu, kitara, piano
* Noodles – kitara, taustalaulu
* Greg K. – basso, taustalaulu

### Vierailevat muusikot
* Josh Freese – rummut
* Chris Higgins – taustalaulu
* Bob Rock – tuottaja, kosketinsoitin, piano

## Arvostelut
* AbsolutePunk: 67%
* Allmusic: 
* Metacritic: 52/100
* Rolling Stone: 
* Soundi: 
* V2.fi: 

## Lähteet
Torbjörn Lundquist

**Torbjörn Iwan Lundquist** (30. syyskuuta 1920 Tukholma, Ruotsi – 1. heinäkuuta 2000 Grillby, Enköping, Ruotsi) oli ruotsalainen säveltäjä.

## Koulutus
Lundquist opiskeli säveltämistä Dag Wirenin johdolla, orkesterinjohtoa Otmar Suitnerin johdolla sekä musikologiaa Uppsalan yliopistossa.

## Ura
Lundquistin ensimmäinen sinfonia esitettiin Tukholmassa 1956. Hän toimi 1949–1956 Drottningholmin linnateatterin taiteellisena johtajana ja kapellimestarina. Tämän lisäksi hän toimi vierailevana kapellimestarina eri orkestereissa Ruotsissa ja Euroopassa. Täysiaikaiseksi säveltäjäksi hän siirtyi vuonna 1970.

## Tuotanto
Lundquistin tuotanto kattaa yhdeksän sinfoniaa, ja hänen juurensa olivat syvällä sinfonisessa traditiossa. Perinteisemmän sävellystyön lisäksi hän sävelsi 1950- ja 1960-luvuilla paljon elokuva- ja teatterimusiikkia, jonka myötä hän sai laajempaa yleisöä töilleen. Hän teki musiikin lähes 30 elokuvaan yhteistyössä muun muassa Alf Sjöbergin, Arne Mattssonin, Kjell Greden ja Gunnar Hellströmin kanssa.

Lundquistin läpimurtona suurten orkesteriteosten osalta pidetään hänen kolmatta *Sinfonia dolorosaansa* 1976. Monet teokset heijastelevat hänen rakkauttaan luontoon, kuten *Sinfonia Ecologica*, *Sarek* ja *Humanity*.

Lundquist oli myös merkittävässä osassa harmonikkamusiikin kehittymisessä konserttimusiikiksi Pohjoismaissa. 1960-luvun puolenvälin jälkeen hän teki paljon yhteistyötä tanskalaisen Mogens Ellegaardin kanssa kirjoittaen eri tasoisille melodiabassoharmonikansoittajille soveltuvaa taidemusiikkia. Tämä oli suureksi tueksi melodiabassoharmonikan opetuksen kehittämisessä.

Muita teoksia ovat muun muassa:
* Pianokonsertto, 1967
* *Confrontation* suurelle orkesterille, 1968
* Kaksi jousikvartettoa, 1969
* Yksinäytöksinen ooppera, *Moment of Eternity*, 1974
* *[[Concerto grosso]]* viululle, sellolle ja jousille, 1974
* Pianotrio, 1975
* *Irish Love Songs* (James Joyce), 9 laulua baritonille, sellolle ja pianolle, 1994
* *Pour l’eternite*, 7 laulua baritonille ja pianolle, 1995

Hänen tuotannostaan on tehty lukuisia levytyksiä.

## Yksityiselämä
Ensimmäisestä avioliitostaan Maud Lagergrenin kanssa Lundquistilla oli kaksi poikaa ja tytär. Hän solmi toisen avioliiton Marianne Lagergrenin kanssa.

## Lähteet

## Aiheesta muualla
*
Puoliavoin linja

**Puoliavoin linja** on shakkitermi, jolla tarkoitetaan laudalla olevaa linjaa (a-h) jolla on vain toisen pelaajan sotilas.

## Katso myös
*Avoin linja
Avoin linja (shakki)

**Avoin linja** on shakissa linja, jolla ei ole kummankaan pelaajan sotilaita. Avoimen linjan hallinta kannattaa yleensä hoitaa torneilla ja kuningattarella, jolloin niillä voi helposti hyökätä vastustajan puolelle.
Bernardo Tobar

**Bernardo Tobar** (s. 5. tammikuuta 1951) on kolumbialainen ampuja ja maailmanmestari.

Bernardo Tobar voitti maailmanmestaruuden 10 m ilmapistoolilla Moskovassa 1990 tuloksella 682,6 (581+101,6). Toiseksi tullut Istvan Agh jäi 1,3 pisteen päähän ja kolmas Boris Kokorev 1,7 pisteen päähän.
## Lähteet
*Profiili ISSF Newssissä
*ISSF:n tietokanta
Sergej Moya

**Sergej Moya** (s. 1988) on saksalainen näyttelijä. Hän on esiintynyt muun muassa elokuvassa *Keller – Teenage Wasteland* (2005), josta hän voitti parhaan nuoren miespääosan Undine-palkinnon.

Moya aloitti uransa varhaisessa teini-iässään 2000-luvun alussa. 

## Aiheesta muualla
*
Barbourula kalimantanensis

***Barbourula kalimantanensis*** on Bombinatoridae-heimoon kuuluva sammakkolaji, jolla ei ole keuhkoja. Se on ainoa sammakkolaji, jolla ei ole havaittu keuhkoja, mutta täysin keuhkottomia eläinlajeja on havaittu muutamia muitakin. Muiden sammakkolajien tiedetään hengittävän osaksi ihon lävitse, mutta *B. kalimantanensis* on kehittynyt hengittämään täysin ihonsa lävitse. *B. kalimantanensis* elää kylmässä ja nopeasti virtaavassa vedessä. Lajin keuhkottomuuden on mahdollistanut sen hidas aineenvaihdunta, ihon suuri pinta-ala ja virtaavan kylmän veden korkea happipitoisuus.

Lajin ensihavainnot lajista kirjasi indonesialainen eläintieteilijä Djoko Iskandar vuonna 1978. Myöhemmin lajin yksilöitä on tavattu vain muutamia kertoja. Current Biology -lehti ilmoitti vuonna 2008 uusista löydöistä. Lajia esiintyy Borneon saaren Indonesialle kuuluvalla puolella.

## Lähteet

## Aiheesta muualla
*Amphibia web
Australian avoin tennisturnaus 1973

**[[Australian avoin tennisturnaus|Australian avoimet]]** järjestettiin vuonna 1973 Australiassa Melbourne Parkissa. 

Miesten kaksinpelin voittajaksi selviytyi John Newcombe, joka voitti finaalissa Onny Parunin 6–3, 6–7, 7–5, 6–1.

Naisten kaksinpelin voitti Margaret Court, joka voitti finaalissa Evonne Goolagongin 6–4, 7–5.

## Lähteet
Johann Christoph Friedrich GutsMuths

**Johann Christoph Friedrich GutsMuths** (1759–1839) oli saksalainen nykyaikaisen voimistelun luoja. Hän opetti koulussa maantietoa ja voimistelua, ja kirjoitti  voimistelunopetuksen hyödyistä ja menetelmistä useita kirjoja, jotka levittivät  hänen ajatuksensa laajalle. 

## Lähteet
William Perehudoff

**William Perehudoff** O.C. (21. huhtikuuta 1918 Saskatchewan, Kanada – 26. helmikuuta 2013) oli kanadalainen taidemaalari. Hän syntyi ja kasvoi Saskatchewanissa.

Perehudoff työsti abstrakteja maalauksia vuosikymmenten ajan. Vuonna 1999 hänet valittiin Kanadan ritarikunnan jäseneksi ansioistaan taiteen alalla.

Perehudoffista tehtiin Reginan yliopiston kunniatohtori vuonna 2003. Hän oli naimisissa kollegansa Dorothy Knowlesin kanssa.

## Lähteet
Ajastin

**Ajastin** on kellolaite, -ohjelma tai muu mekanismi, jonka avulla tietyn toiminnan tai tapahtuman käynnistymis- ja päättymisaikoja voidaan säädellä. Ajastin eroaa aikaa näyttävästä kellosta siinä, että sen pääasiallinen tarkoitus ei ole näyttää aikaa vaan välittää tieto määräajan saavuttamisesta tai aiheuttaa jokin tapahtuma tietyllä hetkellä tai tietyn ajan kuluttua.

Toteutukseltaan ajastin voi olla mekaaninen, sähkömekaaninen, kemiallinen, elektroninen tai ohjelmallinen.

Tyypillinen mekaaninen ajastin on esimerkiksi keittokello eli munakello. Sytytyslanka on kemiallinen ajastin. Kemiallinen ajastin voi perustua myös esimerkiksi happoon, joka tietyn ajan kuluessa syövyttää ajastettavaa laitetta lukitsevan varmistimen. Ohjelmallinen ajastin on looginen rakenne, joka viivyttää ohjelman etenemistä, kunnes haluttu määrä toistoja on suoritettu tai muu jatkoehto täyttyy.

## Ajastinpiiri
Perinteisiin ajastinpiireihin 8253 (PC:ssä) ja 8254 (AT:ssa) kellotuloihin on kytketty kiteestä vakio 1,193180 MHz taajuus. Taajuus on 1/4 alkuperäisen IBM PC:n kellotaajuudesta. Ajastin 0 on kytketty IRQ0-linjaan. Se aiheuttaa tavallisesti kellokeskeytyksen 18,2 kertaa sekunnissa. Ajastimen 0 Gate on kytketty pysyvästi ykköseksi. Nämä piirit ovat käteviä ajastimia omien keskeytysrutiinien ajastamiseen. Niitä voi käyttää myös tarkkaan ajanmittaukseen.

Yleisesti käytetty analoginen ajastinpiiri on "555". Sen avulla voidaan toteuttaa yksinkertaisia ajastimia, joiden toiminta-aika riippuu piiriin liitettyjen kondensaattorien ja vastusten arvoista.

## Lähteet
NASBA

**NASBA** eli *Nucleic Acid Sequence Based Amplification* on molekyylibiologinen tapa suurentaa RNA-sekvenssejä. Menetelmä kehitettiin vuonna 1991.

## Aiheesta muualla
*Tekniikan selitys  *englanniksi*
Robert Redmond

**Robert Spencer Redmond** (10. syyskuuta 1919 – 12. maaliskuuta 2006) oli brittiläinen konservatiivipuolueen poliitikko.

Redmond istui Yhdistyneen kuningaskunnan parlamentin jäsenenä englantilaisesta Bolton Westin vaalipiiristä vuosina 1970–1974. Edeltäjänä oli Työväenpuolueen Gordon Oakes ja seuraajana niin ikään Työväenpuolueen Ann Taylor. Hän kuoli vuonna 2006.

## Lähteet
Hallstein Bøgseth

**Hallstein Bøgseth** (s. 8. kesäkuuta 1954) on norjalainen entinen yhdistetyn hiihtäjä.

Bøgseth voitti joukkuekilpailun maailmanmestaruuden Rovaniemellä 1984. Hopeaa hän voitti joukkuekisasta Oslossa 1982, Seefeldissä 1985 ja Obersdorfissa 1987. Parhaimmillaan hän sijoittui henkilökohtaisessa kilpailussa sijalle kahdeksan normaalikilpailussa Seefeldissä 1985. Hän oli mukana myös kaksissa olympialaisissa (Sarajevo 1984, Calgary 1988).

Maailmancupissa Bøgseth voitti yhden osakilpailun ja sijoittui neljä kertaa palkintokorokkeelle. Kokonaiskilpailussa hän sijoittui neljänneksi kausina 1984–1985 ja 1985–1986.

## Lähteet
* Hallstein Bøgseth FIS:n tietokannassa
David Sumberg

**David Anthony Gerald Sumberg** (s. 2. kesäkuuta 1941) on brittiläinen konservatiivipuolueen poliitikko. Hän on varsinaiselta ammatiltaan asianajaja. 

Sumberg istui Yhdistyneen kuningaskunnan parlamentin jäsenenä englantilaisesta Bury Southin vaalipiiristä vuosina 1983–1997. Häntä seurasi Työväenpuolueen Ivan Lewis. 

Sumberg istui myös Manchesterin kaupunginvaltuustossa. Hän oli vuosina 1999–2009 Euroopan parlamentin jäsenenä ja kuului  Euroopan parlamentin konservatiiviryhmään.

## Lähteet
PGE Heliport

**PGE Heliport** on yksityinen helikopteriasema Yhdysvalloissa. Se sijaitsee Oregonissa noin viisi kilometriä Salemista etelään.

## Lähteet

## Aiheesta muualla
*Tiedot asemasta AirNavissa
Unto Haapa-aho

**Unto Johannes "Unski" Haapa-aho** (s. 21. heinäkuuta 1932 Tornio) on suomalainen jazzmuusikko, säveltäjä, sovittaja ja pelimanni. Hänen pääinstrumenttinsa ovat klarinetti ja tenorisaksofoni, mutta hän osaa soittaa myös baritoni- ja sopraanosaksofoneja, bassoklarinettia, huilua sekä viulua. Hän on esiintynyt myös useissa Uuno Turhapuro -elokuvissa. Unto-Haapa-aholla on ollut myös omia tanssimusiikkiyhtyeitä, joissa on soittanut suuri määrä tunnettuja suomalaisia sen ajan muusikoita, muun muassa Seppo Sädevuo, hanuri ja koskettimet, Pertti "Pertsa" Kilpeläinen, rummut ja laulu, Eskil Mansikka, hanuri ja piano, Aaro "Arska" Kurkela, hanuri jne.

Haapa-ahon yhtye kiersi Suomen tanssipaikkoja 1970-luvulta aina 1980-luvun lopulle asti pääasiassa viikonloppuisin. 
Ammattitaitoinen yhtye toimi usein myös tunnettujen laulusolistien taustayhtyeenä. 
Ehkä pisimmän ajanjakson samassa kokoonpanossa Haapa-ahon tanssiyhtye toimi vuosina 1975- n. 1985, jolloin yhtye koostui seuraavista "soimanneista": Unto Haapa-aho, tenorisaksofoni ja klarinetti, Esko Kahila, hanuri, Tuomo Juurinen, basso ja laulu sekä Unton nuorin poika Esko Haapa-aho, rummut.

Unto Haapa-aho on myös tunnettu sessiomuusikko ja hän on soittanut muun muassa Wigwamin ja Pepe Willbergin levyillä ja hän on tehnyt sovituksia Seppo Hanskille. Hänellä on ollut myös oma pelimanniyhtye. Vuonna 1997 Haapa-aho sai Classic Jazz ry:n myöntämän Louis Armstrong -palkinnon, joka myönnetään ansioituneelle klassisen jazzin soittajalle. Valtion taiteilijaeläke hänelle myönnettiin vuodesta 1987 alkaen. Haapa-ahon poika Jouko on myös muusikko.

## Lähteet

## Aiheesta muualla
*Unto Haapa-aho Pomuksen tietokannassa 
*Unto Haapa-ahon sävellyksiä Kansalliskirjaston tietokannassa
Pistoolikatkaravut

**Pistoolikatkaravut** (Alpheidae) on kymmenjalkaisten lahkoon kuuluva äyriäisheimo, johon kuuluu 49 sukua. Osa heimon lajeista saalistaa voimakkaan äänen avulla. Samankaltaisella menetelmällä saalistavia rapuja on myös Palaemonidae-heimossa.

## Suvut

* *[[Acanthanas]]*
* *[[Alpheopsis]]*
* *[[Alpheus (äyriäissuku)|Alpheus]]*
* *[[Amphibetaeus]]*
* *[[Arete (äyriäissuku)|Arete]]*
* *[[Aretopsis]]*
* *[[Athanas]]*
* *[[Athanopsis]]*
* *[[Automate]]*
* *[[Bannereus]]*
* *[[Batella]]*
* *[[Bermudacaris]]*
* *[[Betaeopsis]]*
* *[[Betaeus]]*
* *[[Bruceopsis]]*
* *[[Caligoneus]]*
* *[[Coronalpheus]]*
* *[[Coutieralpheus]]*
* *[[Deioneus (äyriäissuku)|Deioneus]]*
* *[[Fenneralpheus]]*
* *[[Harperalpheus]]*
* *[[Jengalpheops]]*
* *[[Leptalpheus]]*
* *[[Leptathanas]]*
* *[[Leslibetaeus]]*
* *[[Metabetaeus]]*
* *[[Metalpheus]]*
* *[[Mohocaris]]*
* *[[Nennalpheus]]*
* *[[Notalpheus]]*
* *[[Orygmalpheus]]*
* *[[Pachelpheus]]*
* *[[Parabetaeus]]*
* *[[Pomagnathus]]*
* *[[Potamalpheops]]*
* *[[Prionalpheus]]*
* *[[Pseudalpheopsis]]*
* *[[Pseudathanas]]*
* *[[Pterocaris]]*
* *[[Racilius]]*
* *[[Richalpheus]]*
* *[[Rugathanas]]*
* *[[Salmoneus (äyriäissuku)|Salmoneus]]*
* *[[Stenalpheops]]*
* *[[Synalpheus]]*
* *[[Thuylamea]]*
* *[[Triacanthoneus]]*
* *[[Vexillipar]]*
* *[[Yagerocaris]]*

## Lähteet

## Aiheesta muualla
* Hilavitkutin
Gwyneth Dunwoody

**Gwyneth Patricia Dunwoody** (o.s. **Phillips**, 12. joulukuuta 1930 – 17. huhtikuuta 2008) oli brittiläinen Työväenpuolueen poliitikko. Hän oli Yhdistyneen kuningaskunnan parlamentin jäsen vuosina 1966–1970 ja jälleen vuodesta 1974 aina kuolemaansa saakka.

Dunwoodyn vaalipiireinä olivat Exeter (1966–1970), Crewe (1974–1983) ja Crewe and Nantwich (1983–2008). 

Dunwoody toimi Euroopan parlamentin jäsenenä vuosina 1975–1979, jolloin edustajat valittiin vielä kansallisesta parlamentista.

Hän kuului  Työväenpuolueen Israelin Ystävät yhdistykseen, ja toimi myös järjestön puheenjohtajana. Hän tuli huomattavasta poliitikkosuvusta ja oli naimisissa poliitikko John Dunwoodyn kanssa, kunnes tämä kuoli vuonna 2006.

Gwyneth Dunwoody kuoli sydänleikkauksen jälkeen 77-vuotiaana.

## Lähteet
Joanna Pettet

**Joanna Pettet** (o.s. **Joanna Jane Salmon**; s. 16. marraskuuta 1942 Lontoo) on brittiläinen näyttelijä, joka tunnetaan ehkä parhaiten elokuvista *[[Casino Royale (vuoden 1967 elokuva)|Casino Royale]]* (1967), jossa hän näytteli Mata Bondia, ja *[[The Best House in London]]* (1969).

## Aiheesta muualla
*
Cobra Starship

**Cobra Starship** oli New Yorkista kotoisin oleva rock-yhtye, joka perustettiin vuonna 2005.

## Historia
Alun perin yhtye oli Midtownin laulajan Gabe Saportan sivuprojekti. Cobra Starshipin saama menestys oli kuitenkin niin suuri, että Gabe päätti unohtaa Midtownin ja panostaa täysillä Cobra Starshipiin.

Gabe Saportan mukaan hän sai itse "Cobralta" käskyn, jonka mukaan hänen tehtävänsä maan päällä oli opettaa ihmisiä ottamaan rennommin.

Yhtyeen alkuperäiskokoonpanoon kuuluivat Gaben lisäksi Maja Ivarsson (The Sounds), William Beckett (The Academy Is…) sekä Travis McCoy (Gym Class Heroes). Tällä kokoonpanolla yhtye tosin esiintyy ainoastaan *Bring It (Snakes on a Plane)* -kappaleella, joka on Cobra Starshipin ensimmäinen single (2006). Kappale sai innoituksensa samannimisestä elokuvasta, jonka soundtrackille kappale lopulta päätyi. Vaikka superyhtyeeksi kutsutun kokoonpanon tie oli lyhyt, yhteistyö henkilöiden välillä ei kuitenkaan loppunut. Travis McCoy vierailee Cobra Starshipin toisella pitkäsoitolla *¡Viva La Cobra!* (2007) kappaleella "Kiss My Sass".

Koska Majalla, Travisilla ja Williamilla oli omat projektinsa jäi Gaben tehtäväksi hankkia Cobra Starshipille uudet jäsenet, joilla riittäisi aikaa yhtyeelle. Paikkansa yhtyeestä löysivät Ryland Blackinton (kitara), Elisa Schwartz (koskettimet), Nate Novarro (rummut) sekä Alex Suarez (basso). Elisan tapa työskennellä ei kuitenkaan sopinut yhtyeen muiden jäsenten kanssa yhteen ja hänet heitettiin ulos. Elisan tilalle valittiin Victoria Asher (2007).

Yhtye teki levytyssopimuksen Pete Wentzin omistaman Decaydance levy-yhtiön kanssa (2006). Ensimmäinen pitkäsoitto *[[While the City Sleeps, We Rule the Streets]]* ilmestyi 10. lokakuuta 2006. Yhtye tuntui kuitenkin jäävän pelkästään superyhtyeen jäsenten fanien tietoisuuteen, kunnes toinen levy ilmestyi levykauppojen hyllyille seuraavana vuonna. Fall Out Boy -yhtyeen laulajana tunnetun Patrick Stumpin tuottama *[[¡Viva La Cobra!]]* -albumi ilmestyi 23. lokakuuta 2007.

Keväällä 2008 yhtyeellä on edessä ensimmäinen kiertue pääesiintyjänä. Syksyllä 2008 Cobra Starship suuntasi Australiaan lämmittelemään Panic at the Discon maailmankiertuetta.

## Jäsenet
* Gabe Saporta (laulu)
* Ryland Blackinton (kitara)
* Alex Suarez (basso)
* Victoria Asher (koskettimet)
* Nate Novarro (rummut)

### Entiset jäsenet
* Elisa Schwartz – (koskettimet) (2006–2007)

## Diskografia
### Albumit
* *[[While the City Sleeps, We Rule the Streets]]* (2006)
* *[[¡Viva La Cobra!]]* (2007)
* *[[Hot Mess]]* (2009)
* *[[Night Shades]]* (2011)

### Singlet
* Bring It (Snakes on a Plane) (2006)
* The Church of Hot Addiction (2006)
* Send My Love to the Dancefloor, I'll See You in Hell (Hey Mister DJ) (2006)
* The City Is at War (2007)
* Guilty Pleasure (2007)
* Kiss My Sass (Featuring Travie McCoy) (2008)
* Good Girls Go Bad (Featuring Leighton Meester) (2009)
* Hot Mess (2010)
* Living in the Sky with Diamonds (2010)
* Wet Hot American Summer (2010)
* You Make Me Feel… (Featuring Sabi) (2011)

## Lähteet

## Aiheesta muualla
* 
* Cobra Starship Buzznetissä
Tha Doggfather

**Tha Doggfather** on rap-artisti Snoop Doggy Doggin toinen sooloalbumi. Albumi ilmestyi 12. marraskuuta 1996, ja sen julkaisi Death Row Records. Snoop Doggy Dogg omisti tämän albumin ystävälleen Tupac Shakurille, joka ammuttiin kuoliaaksi syksyllä 1996. Albumia myytiin avausviikolla 478&nbsp;971 kappaletta, ja se debytoi Billboard 200 -listalla sijalla yksi. Albumia on myyty 3 miljoonaa kappaletta maailmanlaajuisesti.

## Kappalelista

## Listasijoitukset

### Singlet

### Albumit
Juba (tarkka-ampuja)

**Juba** () on Irakissa käytettävä Irakin vastarinnan yhden tarkka-ampujan tai -ampujaryhmän sotanimi. Internetissä julkaistiin useita videoita, joissa tarkka-ampuja tappaa yhdysvaltalaisia sotilaita, jolloin Yhdysvaltain asevoimissa alettiin kutsua tekijää Jubaksi. Kyse saattaa olla yhdestä tai useammasta henkilöstä.

## Taktiikka

Tekijä on usein ampunut paketti- tai henkilöautosta Bagdadin vilkkailla kaduilla. Sekä ihmismassat että autot antavat hyvän suojan. Tekijä ampuu vain yhden laukauksen, jolloin hän ei ilmianna olinpaikkansa. Ainoastaan yhdessä videossa on ammuttu kaksi laukausta. Al-Jazeera -kanava näytti videon, jossa amerikkalaista sotilasta ammutaan kaksi kertaa valojuova-ammuksilla, jotka jättävät näkyvän valojuovan ilmaan. Monesti osuman saaneet loukkaantuvat lievästi. Useissa videossa näkyy Irakin Islamilaisen Armeijan Tunnus yläkulmassa ja soi Nashid taustalla. Usein myös videossa puhuu henkilöitä äänenmuunnetulla äänellä ja sumennetulla naamalla. Videoissa usein myös näytetään tilasto Yhdysvaltojen tappioista.

## Kalusto
Joissakin videoissa näkyy alun perin Neuvostoliiton armeijalle kehitetty tarkkuuskivääri Dragunov.

## Lähteet
* 
* 
*
FC Oulun Pallo

**FC Oulun Pallo** (**FC OPA**) on oululainen urheiluseura, jonka miesten ja naisten edustusjoukkueet pelaavat futsalia t-Suomen toiseksi korkeimmalla sarjatasolla Futsal Ykkösessä kaudella 2021-2022.

FC OPA on jalkapalloseuraksi aikanaan perustettu, mutta keskittynyt vuodesta 2013 saakka vain futsaliin. Jalkapallo on mukana enää vain harrastetoimintana. Naisten futsaltoiminta alkoi vuonna 2017.   

## Seuran historiaa
Seura perustettiin 2005, kun poikien -87 ikäluokka siirtyi A-junioreihin. Ongelmaksi muodostui sopivan joukkueen löytäminen Oulusta niille nuorille, joilla ei ollut halua tai mahdollisuuksia alkaa harjoitella tähtäimenään A-junioreiden valtakunnallinen sarja. Keskusteluissa muiden seurojen kanssa todettiin, etteivät ne katsoneet tarvitsevansa joukkuetta, joka aloittaisi pelaamisen miesten piirisarjassa. Tämän vuoksi joukkueen taustahenkilöt näkivät ainoaksi mahdollisuudeksi uuden seuran perustamisen, jotta hyvähenkinen ydinjoukko voitaisiin pitää kasassa ja ehkäistä drop out -ilmiötä.

Harjoittelu aloitettiin niillä harjoitteluvuoroilla, joita muilta seuroilta sattui jäämään. Seura ilmoitettiin rohkeasti Pohjois-Suomen piirin sarjatoimintaan mukaan ja Luulajan turnaukseen, joka oli tarkoitettu juuri 1987 ja myöhemmin syntyneille pojille. Mukana oli aluksi vain kymmenisen poikaa minkä vuoksi apuja tarvittiin ja Luulajan turnaukseen saatiin vahvistuksia OsPa:n pelaajista. Luulajan turnauksessa paljastui jalkapallokulttuurien ero naapureiden välillä: Ruotsissa nuorilla on mahdollisuuksia jatkaa harrastusta paljon vanhemmalle iälle kuin Suomessa. Luulajan turnauksen perusteella todettiin, että FC OPA:lle oli tilausta joukkueena, johon voi tulla pelaamaan, vaikkei tähtäin olisi ihan huipulle tai perheellä ei ole varaa maksaa osallistumisesta valtakunnalliseen sarjatoimintaan.  

Seura otti uuden suunnan kun talvella 2013 se päätti luopua jalkapallon kilpailutoiminnasta ja keskittyä futsaliin.

## Pelaajat 2020-2021

##### Maalivahdit
1 Juhana Mäkelä (mv)

33 Ville Halonen (mv.)

44 Olli Karppinen (mv.)

#### Kenttäpelaajat
2 Niko Junkkari

3 Janne Mäntynenä

5 Joonas Sohlo

6 Heikki Viia

7 Juhani Strid

9 Teemu Mattila

10 Jani Haikola

11 Samu Katajamäki

12 Niko Puumalainen

14 Pekka Welling

15 Sami Kuronen

16 Tommi Welling

18 Mikko Lukkarinen

19 Jere Paalanen

21 Mikko Alahautala

24 Khadem Rahimi

##### Valmennus
Päävalmentaja: Heikki Viia 

Valmentajat: Niko Junkkari ja Joonas Sohlo

MV valmennus: Juhana Mäkelä

Fysiikkavalmennus: Tommi Welling

## FC OPAn sarjahistoria

#### FUTSAL

  = Kausi keskeytettiin 16.3.2020 koronapandemian johdosta, kun runkosarjasta oli pelaamatta viimeinen kierros.

#### JALKAPALLO

## Valmentajat
**Jalkapallo**
*2005 Lauri Kauppinen
*2006–2009 Jyrki Kylmälä
*2010 Ville Väisänen
*2011–2012 Jeferson Pires

## Lähteet

## Aiheesta muualla

*Seuran kotisivut
*Luettelo FC OPA:ssa pelanneista
Howdy Groskloss

**Howard Hoffman "Howdy" Groskloss** (10. huhtikuuta 1906 – 15. heinäkuuta 2006) oli yhdysvaltalainen baseballpelaaja. Hän oli Major League -tasolla Pittsburgh Piratesin oikeakätisenä toisena pesämiehenä vuosina 1930–1932.

Groskloss valmistui lääkäriksi ja työskenteli pitkään gynekologina. Hän kuoli Floridassa satavuotiaana.

## Lähteet
Dercy Gonçalves

**Dolores ”Dercy” Gonçalves Costa** (23. kesäkuuta 1907 – 19. heinäkuuta 2008) oli brasilialainen näyttelijä ja koomikko. Hän työskenteli huomattavan pitkän uransa aikana teatterissa, elokuvissa, radiossa ja televisiossa. Vuonna 1993 hän voitti *Festival de Brasilia do Cinema Brasileiro* -tapahtuman parhaan naissivuosan Candango-palkinnon roolistaan elokuvassa *Oceano Atlantis*.

Gonçalves voitti myös muita palkintoja, kuten *Grande Prêmio BR do Cinema Brasileiro* -kunniapalkinnon vuonna 2005. 

Santa Maria Madalenassa, Rio de Janeiron osavaltiossa syntynyt Gonçalves herätti kansainvälistä huomiota poseeraamalla vielä 94-vuotiaana *[[Penthouse]]n* kuviin. Niin ikään hän osallistui vanhuusiällään Rio de Janeiron karnevaaliin rintansa paljaina.

## Aiheesta muualla
* 

## Lähteet
Suvi-illan maraton

**Suvi-illan maraton** on Helsinki City Marathonin jälkeen Suomen toiseksi suurin maratonin sisältävä juoksutapahtuma yhdessä Paavo Nurmi Marathonin kanssa. Tapahtuman vuosittainen kokonaisosallistujamäärä on tasoittunut noin 2000 osallistujaan, joista maratonille ilmoittautuneita noin kymmenesosa.
Suvi-ilta on perinteisesti järjestetty viikko ennen juhannusta. Kilpailun järjestäjä on Forssan Salama.

Juoksulajeja on kolme: täysimittainen maraton, puolimaraton ja kymppi. Rullaluistelijoille oli vuoteen 2012 asti tarjolla 40 ja 20&nbsp;km kilpailut, sauvoilla tai ilman. 2013 rullaluistelun tilalle tuli pyöräily kahden matkan muodossa, 35&nbsp;km ja 95&nbsp;km. Yleisen kilpasarjan lisäksi kilpailut on jaettu ikäluokkiin 40-vuotiaista ylöspäin aina viiden vuoden välein. Lisäksi lapsille ja varhaisnuorille (5–13&nbsp;vuotiaille) on tarjolla oma 3&nbsp;km juoksu.

Kaikkien lajien startti- ja maalipaikka on Forssan urheilukentän läheisyydessä. Juoksijat suuntaavat kohti Tammelaa, ja pyöräilijät suuntaavat pohjoiseen, Koijärven kylän suuntaan.

## Lähteet

## Aiheesta muualla
* http://www.suvi-ilta.fi/
*Suvi-illan kuvat 2014
Bruce Sterling

**Bruce Sterling** (s. 14. huhtikuuta 1954 Brownsville, Texas) on kirjailija ja professori.

Sterling tunnetaan yhtenä kyberpunkin perustajista. Hän toimitti science fiction -uutiskirjettä nimeltä *Cheap Truth*, salanimellä Vincent Omniaveritas. Sterlingin toimittama *Peililasit*-valikoima (1986) kokosi yhteen 1980-luvun keskeisimmät kyberpunk-novellistit. Sterlingin suomennetuista romaaneista lähinnä esi-kyberpunkkia on *Taistelija* (1980). Kaksi romaanin *Kulkuri* (1985) maailmaan sijoittuvaa tarinaa on ilmestynyt suomeksi *Tähtivaeltaja*-lehdessä.

Sterling on yksi Electronic Frontier Foundationin perustajista.

## Teoksia
* *Taistelija* (Alkuteos *The Artificial Kid*, suomentaneet Sari Kallioinen ja Anita Puumalainen) Porvoo: WSOY, 1993. 
* *Kulkuri* (Alkuteos *Schismatrix,* suomentanut Anita Puumalainen) Porvoo/Helsinki/Juva: WSOY, 1995. 
* The Difference Engine (1990), William Gibsonin kanssa. 
* 
* Dori Bangs (novelli) *Tähtivaeltaja* #52 (1/95)

## Kirjallisuutta
* *Ulkomaisia tieteiskirjailijoita 2*. Toimittaneet Toni Jerrman ja Vesa Sisättö. BTJ Kirjastopalvelu, 2004. 

## Lähteet

## Aiheesta muualla

* Sauli Santikko: Kulkuri. Aikakone 3/1995.
* Matti Savolainen: Peililasit. Aikakone 3/1990.
* Vesa Lehtinen: Difference Engine. Aikakone.
*
Joaquim Fiúza

**Joaquim Mascarenhas de Fiúza** (8. helmikuuta 1908 São Domingos de Benfica – 4. maaliskuuta 2010 Lissabon ) oli portugalilainen purjehtija. Hän kilpaili kesäolympialaisissa vuosina 1936, 1948 ja 1952 ja voitti Helsingissä Star-luokan pronssia maanmiehensä Francisco de Andraden kanssa.

## Lähteet
Lolo Jones

**Lolo Jones** (syntymänimeltään Lori Jones, s. 5. elokuuta 1982 Des Moines, Iowa) on yhdysvaltalainen yleisurheilija ja rattikelkkailija. Yleisurheilussa hänen päämatkansa on 100 metrin aitajuoksu.

## Ura
### Yleisurheilu
Jones voitti vuonna 2003 sisäratojen NCAA-mestaruuden 60 metrin aidoissa. Kolme vuotta myöhemmin hän sijoittui  viidenneksi 100 metrin juoksussa ajalla 11,24 ja kuudenneksi 100 metrin aidoissa ajalla 12,76. Vuonna 2007 hän voitti Yhdysvaltain sisäratojen mestaruuden 60 metrin aitajuoksussa. Osakan MM-kisoissa 2007 hän juoksi 100 metrin aidoissa kuudenneksi ajalla 12,62. Vuonna 2008 Jones voitti jälleen kotimaansa sisäratojen mestaruuden 60 metrin aidoissa. Hän voitti samassa lajissa myös MM-kultaa Valencian sisäratojen MM-kisoissa ajalla 7,80.

Kesällä 2008 Jones voitti Yhdysvaltain olympiakarsinnan 100&nbsp;metrin aitajuoksussa. Pekingin olympialaisissa hän oli lajin voittajasuosikki, mutta hän kompuroi olympiafinaalissa 9. aidalla johtoasemasta ja jäi lopulta seitsemänneksi. Kultamitalin vei joukkuekaveri Dawn Harper. Kauden päätteeksi Jones voitti . 

Jones voitti kolmannen kerran peräkkäin Yhdysvaltain hallimestaruuden 60 metrin aitajuoksussa vuonna 2009. Seuraavana talvena hän voitti lajin maailmanmestaruuden Dohassa kisaennätyksellä 7,72. Kesällä 2010 hän voitti 100 metrin aitajuoksun Yhdysvaltojen-mestaruuden ja sijoittui maanosien cupissa toiseksi. Lontoon olympialaisissa 2012 hän oli neljäs ajalla 12,58.

### Rattikelkkailu
Syksyllä 2012 Jones kokeili ensimmäisen kerran rattikelkkailua ja lokakuussa 2012 hänet valittiin Yhdysvaltain kelkkailumaajoukkueeseen. Heti kauden ensimmäisessä maailmancupin osakilpailussa hän sijoittui parinsa Jazmine Fenlatorin kanssa toiseksi kahden naisen kelkkailussa. Vuoden 2013 kelkkailun MM-kilpailuissa hän voitti kultaa joukkuekilpailussa. Vuoden 2014 olympialaisissa hän sijoittui Jazmine Fenlatorin kanssa 11:nneksi. MM-kilpailuissa 2017 hän sijoittui joukkuekilpailussa Yhdysvaltain joukkueessa kuudenneksi. Vuoden 2021 MM-kilpailuissa hän voitti kultaa kahden naisen kelkkailussa yhdessä Kaillie Humphriesin kanssa. Helmikuuhun 2021 mennessä hän on rattikelkkailun maailmancupissa kahden naisen kelkkailussa voittanut kolme osakilpailua, ollut viidesti toinen ja kerran kolmas ja lisäksi sijoittunut joukkeukilpailussa kerran kolmanneksi.

Lolo Jones on valmistunut Louisianan osavaltionyliopistosta. Hänellä on norjalaisia, ranskalaisia sekä afrikkalaisia sukujuuria. Lolo Jones on kristitty ja tunnettu puhumaan uskostaan mm. blogeissaan. Lolo Jones on tullut tunnetuksi lahjoituksistaan ja osallistumisistaan hyväntekeväisyyteen.

## Henkilökohtaiset ennätykset
### Ulkoradat
* 100 metrin juoksu: 11,24 (2006)
* 200 metrin juoksu: 23,76 (2004)
* 100 metrin aitajuoksu: 12,43 (2008)
* 400 metrin aitajuoksu: 59,95 (2000)

### Sisäradat
* 60 metrin juoksu: 7,29 (2003)
* 50 metrin aitajuoksu: 6,78 (2012)
* 55 metrin aitajuoksu: 7,57 (2003)
* 60 metrin aitajuoksu: 7,72 (2010)

## Lähteet
* 
* Lolo Jones  Yhdysvaltain yleisurheiluliitto 
* 

### Viitteet

## Aiheesta muualla
* Lolo Jonesin kotisivut
Retkikunta 15

**Retkikunta 15** () oli Kansainvälisen avaruusaseman 15. miehistö.

## Miehistö
### Ensimmäinen jakso: huhtikuu 2007 – kesäkuu 2007

### Toinen jakso: kesäkuu 2007 – lokakuu 2007

Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.

## Varamiehistö
Eric Tindill

**Eric William Thomas Tindill** (18. joulukuuta 1910 – 1. elokuuta 2010) oli uusiseelantilainen urheilija, joka pelasi maajoukkuetasolla sekä rugby unionia että krikettiä. 

Kriketinpelaajana Tindill pelasi Uuden-Seelannin joukkueessa viisi test matchia vuosina 1937–1947. Lyöntikeskiarvoksi tuli 9,12. Hän pelasi myös kotimaassaan Wellingtonille 69 *first-class*-ottelua lyöntikeskiarvolla 30,35.

Rugbyä Tindill pelasi Uuden-Seelannin All Blacks -joukkueessa. Hän työskenteli myöhemmin tuomarina molemmissa lajeissaan. Kuollessaan hän oli iäkkäin elossa ollut entinen test-kriketin pelaaja.

## Lähteet
Jamaal Torrance

**Jamaal Torrance** (s. 20. heinäkuuta 1983) on yhdysvaltalainen 400 metrin juoksija.

Torrance kuului Rio de Janeiron Pan-Amerikan kisoissa 2007 Yhdysvaltain hopeajoukkueeseen 4&nbsp;x&nbsp;400 metrin viestijuoksussa. Hän oli Valencian sisäratojen MM-kisoissa 2008 mukana Yhdysvaltain joukkueessa, joka voitti 4&nbsp;x&nbsp;400 metrin viestissä MM-kultaa. Hän voitti sisäratojen Yhdysvaltain-mestaruuden 400 metrin juoksussa 2009. Hän voitti Dohan sisäratojen MM-kisoissa 2010 MM-pronssia 400 metrin henkilökohtaisessa kilpailussa ajalla 46,43, minkä lisäksi hän oli myös Yhdysvaltain 4 x 400 metrin joukkueessa voittamassa kultaa. Daegun MM-kilpailuissa 2011 hän karsiutui 400 metrin välierissä. 4&nbsp;x&nbsp;400 metrin viestissä hän juoksi alkuerissä Yhdysvaltain joukkueessa, joka voitti toisella kokoonpanolla lopulta maailmanmestaruuden. Istanbulin sisäratojen MM-kilpailuissa 2012 hän voitti kultaa 4&nbsp;×&nbsp;400 metrin viestissä juostuaan alkuerissä Yhdysvaltain joukkueessa.

## Ennätykset
Lähteet: IAAF, Tilastopaja
### Ulkoradat
* 200 metrin juoksu: 21,08 (2010)
* 300 metrin juoksu: 32,78 (2010)
* 400 metrin juoksu: 44,80 (2010)

### Sisäradat
* 200 metrin juoksu: 21,19 (2007)
* 300 metrin juoksu: 33,39 (2011)
* 400 metrin juoksu: 45,76 (2010)

## Lähteet
Pilkkutimanttiahven

**Pilkkutimanttiahven** eli **punakirjoahven**  (*Hemichromis bimaculatus*)   on värikäs kirjoahven, joka luokitellaan kääpiökirjoahveniin.

## Ulkonäkö ja koko
Pilkkutimanttiahven kasvaa noin 13&nbsp;cm pitkäksi. Sen yläosa on vihertävä, vatsapuolipunainen tai oranssa, ja  kalan etuosaa peittävät hohtavan vaaleat pilkut. Kyljessä on kaksi mustaa täplää. Kutuaikana koko kala on punainen ja vaaleat pilkut peittävät sen kauttaaltaan.
Eri Hemichromis-lajeja on vaikea erottaa toisistaan.
   
## Alkuperä
Pilkkutimanttiahven on kotoisin Länsi-Afrikasta, missä se elää metsäalueiden muta- tai hiekkapohjaisissa ojissa. 

## Elintavat ja lisääntyminen
Pilkkutimanttiahven on aggressiivinen reviirikala. Ne tulevat sukukypsiksi noin 7,5 senttimetrin mittaisina.

## Vesiolot
Sopiva happamuus on 6.5–7.2, kovuus 4–12 dH, ja lämpötila 24–28&nbsp;celsiusastetta.   

## Lähteet

## Aiheesta muualla
*Malawi Chichlid Homepage  upeita kuvia
The Masters Tournament

**The Masters Tournament**, tunnetaan myös nimillä **The US Masters** ja **The Masters**, on yksi miesten ammattilaisgolfin neljästä major-turnauksesta. Se on vuoden ensimmäinen major-turnaus ja järjestetään aina huhtikuun ensimmäisellä täydellä viikolla. Muista major-turnauksista poiketen The Masters pelataan aina samalla kentällä: Augusta National Golf Clubilla Augustassa, Georgian osavaltiossa.

The Masters Tournamentin voittaja palkitaan vihreällä takilla ja kultaisella mitalilla. Voittajan ja toiseksi tulleen nimet kaiverretaan Masters trophyyn, joka pysyy kerhotalolla. Turnauksen voittaja saa kopion Masters trophysta. Voittaja saa myös automaattisesti kutsun muihin Major-turnauksiin seuraavien viiden vuoden ajan ja Mastersiin loppuelämänsä ajan.

Mastersin menestyksekkäin pelaaja on Jack Nicklaus, joka on voittanut turnauksen kuusi kertaa (1963, 1965, 1966, 1972, 1975 ja 1986). Tiger Woods on voittanut turnauksen viisi kertaa (1997, 2001, 2002, 2005 ja 2019). Neljään mestaruuteen on yltänyt Arnold Palmer (1958, 1960, 1962 ja 1964). Kolminkertaisia mestareita ovat Jimmy Demaret, Sam Snead, Gary Player, Nick Faldo ja Phil Mickelson.

## Voittajat

(¹ = Kilpailun päätyttyä useampi pelaaja päätynyt samaan tulokseen. Voittaja ratkaistu uusintareiällä.)

## Aiheesta muualla
*Virallinen sivusto
Gad Elmaleh

**Gad Elmaleh** (s. 19. huhtikuuta 1971 Casablanca) on marokkolaissyntyinen näyttelijä ja koomikko, joka asuu nykyään Ranskassa.

## Elokuvia

* *[[Moi, serkku!]]* (*Salut cousin!*, 1995)
* *[[Les soeurs Hamlet]]* (1996)
* *[[XXL (elokuva)|XXL]]* (1996)
* *[[Vive la république]]* (1997)
* *[[Elämän juna]]* (*Train de vie*, 1998)
* *[[L’homme est une femme comme les autres]]* (1998)
* *[[On a fait comme on a dit]]* (1999)
* *[[Les gens en maillot de bain ne sont pas (forcément) superficiels]]* (1999)
* *[[Deuxième vie]]* (2000)
* *[[La verité si je mens! 2]]* (2000)
* *[[A+ Pollux]]* (2001)
* *[[La beuze]]* (2002)
* *[[Chouchou]]* (2003)
* *[[Les clefs de bagnole]]* (2003)
* *[[11 käskyä]]* (*Les 11 commandements*, 2003)
* *[[Olé!]]* (2004)
* *[[Bab el Web]]* (2004)
* *[[La doublure]]* (2005)
* *[[Hinnasta viis]]* (*Hors de prix*, 2006)
* *[[Comme ton père]]* (2007)
* *[[Coco (vuoden 2009 elokuva)|Coco]]* (2009)
* *[[Pariisin vainotut]]* (*La Rafle*, 2010)
* *[[Midnight in Paris]]* (2011)
* *[[Tintin seikkailut: Yksisarvisen salaisuus]]* (*The Adventures of Tintin: Secret of the Unicorn*, 2011)
* *[[Un bonheur n’arrive jamais seul]]* (2012)
* *[[Les seigneurs]]* (2012)
* *[[Le Capital]]* (2012)
* *[[Päivien kuohu]] (*L’écume des jours'', 2013)

## Aiheesta muualla

* 
*
Greg Nixon

**Greg Nixon** (s. 12. syyskuuta 1981) on yhdysvaltalainen 400 metrin juoksija.

Nixon kuului Rio de Janeiron Pan-Amerikan kisoissa 2007 Yhdysvaltain joukkueeseen, joka sai hopeaa 4&nbsp;×&nbsp;400 metrin viestijuoksussa. Hän karsiutui Valencian sisäratojen MM-kisoissa 2008 400 metrin alkuerissä ajalla 47,64. Hän oli samoissa kisoissa mukana Yhdysvaltain joukkueessa, joka voitti MM-kultaa 4&nbsp;×&nbsp;400 metrin viestissä.

Hän oli mukana Yhdysvaltain kultaa voittaneessa 4&nbsp;×&nbsp;400 metrin viestijoukkueessa myös Dohan sisäratojen MM-kisoissa 2010. Daegun MM-kilpailuissa 2011 hän karsiutui 400 metrin välierissä ja juoksi avausosuuden Yhdysvaltain 4&nbsp;×&nbsp;400 metrin viestijoukkueessa, joka voitti maailmanmestaruuden.

## Henkilökohtaiset ennätykset
:Lähde: Tilastopaja
### Ulkoradat
* 100 metrin juoksu: 10,43 (2010)
* 200 metrin juoksu: 20,39 (2009)
* 300 metrin juoksu: 32,34 (2013)
* 400 metrin juoksu: 44,61 (2010)

### Sisäradat
* 200 metrin juoksu: 20,65 (2009)
* 300 metrin juoksu: 32,38 (2009)
* 400 metrin juoksu: 45,77 (2010)

## Lähteet
Kantoaineprosessi

**Kantoaineprosessi** on biologinen vedenkäsittelyprosessi, jossa biologiset reaktiot tapahtuvat kantoaineen pinnalla elävän bakteeripopulaation (biofilmi) ansiosta.

## Katso myös
* Bioreaktori
* Biologinen vedenpuhdistus
Owen Murray

**Owen Murray** (s. 1948 Edinburgh, Skotlanti, Iso-Britannia) on brittiläinen harmonikkataiteilija ja -pedagogi.

Murray aloitti harmonikansoiton 17-vuotiaana. Hän opiskeli Tanskan kuninkaallisessa musiikkikonservatoriossa Kööpenhaminassa Mogens Ellegaardin johdolla 1974–1982. Opintojensa jälkeen hän on toiminut aktiivisesti nostaakseen konserttiharmonikan arvostusta Britanniassa. Hänet kutsuttiin perustamaan harmonikkaosastoa ja nimitettiin harmonikansoiton professoriksi Royal Academy of Musicissa Lontoossa 1986 ja musiikkiakatemian kunniajäseneksi, *HonRAM - Honorary Membership of the Royal Academy of Music*, 1993.

Monet Murrayn oppilaista ovat voittaneet arvostettuja kilpailuja ja menestyneet muusikkoina.

Konserttiurallaan Murray on esiintynyt useiden maineikkaiden sinfoniaorkestereiden solistina sekä kansainvälisillä musiikkifestivaaleilla. Hän on myös kantaesittänyt useiden nykysäveltäjien, kuten John Webbin, Edward McGuiren, John McLeodin, Sofija Gubaidulinan ja Per Nørgaardin teoksia.

## Lähteet

## Aiheesta muualla
*Owen Murray accordions.com -sivustolla